Tarybos sprendimas
1987 m. sausio 26 d.
Bendrijos vardu pritariantis Europos susitarimui dėl pasikeitimo kraujo grupės nustatymo reagentais
(87/68/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, o ypač į jos 28 straipsnį,
atsižvelgdama į Komisijos pasiūlymą,
kadangi Europos susitarimo dėl pasikeitimo kraujo grupės nustatymo reagentais 5 straipsnio 1 dalis numato, kad Susitariančiosios Šalys imasi visų būtinų priemonių atleisti nuo visų importo mokesčių kraujo grupės nustatymo reagentus, kuriuos jų žiniai perduoda kitos Šalys;
kadangi bet koks - vienašalis ar bendrai sutartas - Bendrojo muitų tarifo pažeidimas priskiriamas vien tik Bendrijos kompetencijai;
kadangi įsigaliojus Papildomam sutarties protokolui Europos ekonominė bendrija gali tapti Susitarančiąja šio susitarimo Šalimi, todėl Bendrija taiko savo kompetenciją šioje srityje; kadangi nukrypti leidžiančios nuostatos, numatytos susitarime, yra leidžiamos pagal Bendrijos taisykles, atleidžiančias nuo muito mokesčių;
kadangi dėl to Bendrija turėtų tapti Susitariančiąja susitarimo Šalimi,
NUSPRENDĖ:
1 straipsnis
Europos ekonominės bendrijos vardu yra pritariama Europos susitarimui dėl pasikeitimo kraujo grupės nustatymo reagentais.
Susitarimo tekstas yra pridedamas prie šio Sprendimo.
2 straipsnis
Tarybos Pirmininkas yra įgaliotas paskirti asmenis, įgaliotus pasirašyti susitarimą, kuris įsigaliotų Bendrijoje.
Priimta Briuselyje, 1987 m. sausio 26 d.